पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शहर के जिन इलाकों में पेड़-पौधे हैं और जिन इलाकों में इनकी कमी है वहां के तापमान में 3 से साढ़े तीन डिग्री सेल्सियस तक का फर्क मिलेगा। भास्कर टीम ने मंगलवार को पर्यावरण विशेषज्ञ डॉ. जी.पी. सिंह (उप प्राचार्य, महाराजा कॉलेज) के साथ अलग-अलग जगह जाकर तापमान रिकार्ड किया तो यह फर्क सामने आया। शहर में बढ़ते वाहन और उनसे निकलते कार्बन एवं अन्य उत्सर्जन भी तापमान बढ़ाने में सहायक हैं। सांगानेरी गेट पर वाहनों का जमावड़ा ज्यादा होता है, इसलिए वहां का तापमान अन्य जगहों के मुकाबले ज्यादा है।
विशेषज्ञों के अनुसार यदि आपके घर के आसपास हरियाली है, पेड़ पौधे हैं तो वहां ज्यादा ऑक्सीजन होगी और बाकी जगहों के मुकाबले तापमान भी कम होगा। इससे आप और आपका परिवार बीमारियों से बचा रहेगा। ज्यादा ऑक्सीजन आपके शरीर की कार्यक्षमता को बेहतर बनाती है।
जयपुर में कहां कितना तापमान
भास्कर टीम सबसे पहले जौहरी बाजार पहुंची और यहां पर तापमान 42.1 डिग्री सेल्सियस था। वहां से एक किमी की दूरी पर सांगानेरी गेट पर करीब डेढ़ डिग्री सेल्सियस तापमान ज्यादा पाया गया। जबकि अजमेरी गेट किशनपोल, छोटी चौपड़ के आसपास 40 डिग्री था। नाहरगढ़ पहाड़ी और अल्बर्ट हॉल पर जिस समय तापमान रिकार्ड हुआ तब आसमान पर बादल छा गए थे।
पानी के अंदर की वनस्पतियां भी बचानी हैं: दुनिया में 72 प्रतिशत पानी है और पानी के अंदर की वनस्पतियां भी ऑक्सीजन का सोर्स है। ऐसे में पानी को प्रदूषित करके इन वनस्पतियों का नाश कर रहे हैं। इसे बचाना होगा।
एम.एल.मीणा, एपीसीसीएफ (पर्यावरण एवं वन सुरक्षा), वन विभाग
कहां है कितनी हरियाली
दिल्ली
ग्रीन कवर : कुल क्षेत्र का 20.20'
प्रति व्यक्ति ग्रीन कवर
22 वर्गमीटर
खास बात: आबादी के अत्यधिक दबाव के बावजूद ग्रीन कवर पिछले 10 साल में 30 वर्ग किमी से 300 वर्ग किमी हो गया।
बैंगलूर
ग्रीन कवर
19.9'
प्रति व्यक्ति ग्रीन कवर
17 वर्गमीटर
खास : गार्डन सिटी कहे जाने वाले शहर में छोटे, मध्यम और बड़े 705 पार्क हैं। इसी तर्ज पर 200 और नए इलाके विकसित किए जा रहे हैं।
जयपुर
ग्रीन कवर : कुल इलाके का 3'
प्रति व्यक्ति ग्रीन कवर 2.3 वर्गमीटर
खास : विश्व स्वास्थ्य संगठन (डब्ल्यूएचओ) के मानकों के मुताबिक शहर में कम से कम प्रति व्यक्ति 9 वर्गमीटर ग्रीन कवर होना चाहिए।
फोटो: योगेंद्र गुप्ता और निरंजन चौहान
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva mag_Deva mag_Deva bho_Deva mag_Deva kas_Deva kor_Hang mag_Deva mag_Deva awa_Deva mai_Deva awa_Deva mag_Deva hin_Deva awa_Deva zho_Hant eng_Latn